《赠弹琴李晞尹》
宋代·赵蕃

临川郡古多奇迹，严黎已老裘父没。
江山纵是诗得摹，峨峨洋洋亦其物。
谪仙几世之云仍，平生嗜渠如嗜文。
光风霁月胸次有，渭北江东脚底频。
忽来过我今几日，拟欲赠行空四壁。
临分谩与一篇诗，筝笛纷纷敢谓知。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。